至於何等為『菩薩修十種法即能速證阿耨多羅三藐三菩提果』？依《佛說除蓋障菩薩所問經》開示：菩薩若修十種法者，即能速證阿耨多羅三藐三菩提果。何等為十？即所謂：
（一）能善具足及善積集布施之行。
（二）善具足戒，善積集戒，無缺漏戒，不雜染戒，出過一切聲聞緣覺，清淨潔白戒蘊具足。
（三）善具忍辱。
（四）善具精進。
（五）善具禪定。
（六）善具勝慧。
（七）善具方便。
（八）善具諸願。
（九）善具諸力。
（十）善具正智善積集智。以菩薩成就不共智故，而能出過一切聲聞緣覺之智，超越菩薩初地，乃至超越菩薩九地之智。